

**Futbola turnīrs Valkas stadionā**

Futbola turnīrs tiek organizētas Igaunijas - Latvijas programmas projekta "Kopīgi treniņos un sacensībās Latvijā un Igaunijā” ietvaros.

**NOLIKUMS**

**1.Turnīra mērķi.**

1.1. Valkas novada minifutbola turnīrs 2024 (turpmāk tekstā – Turnīrs) tiek rīkots ar mērķi veicināt sportisku brīvā laika pavadīšanu un noskaidrot spēcīgāko minifutbola komandu Valkas novadā.

**2. Turnīra vadība un organizācija.**

2.1. Turnīra organizators ir Biedrība Futbola klubs Valka sadarbībā ar Valkas novada pašvaldību (turpmāk tekstā - Organizators),

2.2. Turnīra tiešo vadību, ar tiesnešiem saistītos un visus organizatoriskos jautājumus realizē Jānis Erdmanis.

2.3. Turnīra galvenais tiesnesis un atbildīgais persona par epidemioloģisko drošību ir Jānis Erdmanis.

**3. Turnīra norises vieta un laiks.**

3.1. Turnīrs notiek 2024. gada 28. septembrī, sākums plkst. 10:00.

3.2. Turnīrs norisinās vienā posmā.

**4. Dalībnieki.**

4.1.Turnīrā piedalās komandas no Valkas novada, kā arī var pieteikt savu komandu no cita novada.

4.2. Dalībniekiem jāizturas pret Organizatoriem un Nolikumu ar cieņu, kā arī godprātīgi jāsniedz informācija par jebkuru pieteikto spēlētāju.

4.3. Spēlētāji ir vienlīdz atbildīgi par savas komandas katra Spēlētāja iesniegto informāciju.

4.4. Organizatori patur tiesības pieņemt galējo lēmumu par komandas vai atsevišķa spēlētāja pielaišanu pie spēlēšanas Turnīrā, ja tiek konstatēta Nolikuma neatbilstība vai tā pārkāpums.

4.5. Ja Turnīra norises laikā Organizators atklāj un konstatē faktu par nepatiesi sniegtu informāciju, no Turnīra tiek diskvalificēta visa komanda, kā arī tiek anulēti visi rezultāti.

4.6. Vienas komandas sastāvā Turnīrā drīkst pieteikt 12 (divpadsmit) spēlētājus. Pieteikuma oriģināls jāiesniedz galvenajam tiesnesim līdz 28. septembra plkst. 9:45.

4.7. Spēlētājiem jābūt 14 gadu veciem sacensību dienā vai jābūt rakstiskai vecāku atļaujai.

4.8. Komandai jābūt tērptai vienādas krāsas kreklos, bet vārtsargam atšķirīgā (komandas pārstāvis pieteikumā norāda komandas formas kreklu krāsu).

4.9. Spēlētājs Turnīrā drīkst piedalīties tikai vienas komandas sastāvā.

4.10. Komandas spēlētājiem jāierodas uz Turnīru ar derīgu personu apliecinošu dokumentu (pase vai ID karte). Tiesnesim ir tiesības prasīt spēlētājam pierādīt savu identitāti.

4.11. Spēlētāji paši ir atbildīgi par savu veselības stāvokli sacensību laikā.

4.12. Uz turnīra dalībniekiem attiecas visi aktuālie valstī noteiktie epidemioloģiskie ierobežojumi.

**5. Turnīra spēļu norises kārtība**

5.1. Turnīra spēles notiek pēc 7x7 formāta (vārtsargu ieskaitot) un tiek spēlētas pēc LFF minifutbola noteikumiem ar organizatoru noteiktajām izmaiņām.

5.2. Turnīra spēles notiek uz Valkas pilsētas stadionā esošajiem futbola laukumiem. Sacensību sistēmu un spēļu ilgumu noteiks sacensību dienā pēc pieteikto komandu skaita.

**6. Uzvarētāja noteikšana.**

6.1. Komandu vietu kārtību nosaka pēc iegūto punktu summas (uzvara - 3 punkti; neizšķirts - 1 punkts; zaudējums - 0 punktu.).

6.2. Ja divām vai vairākām komandām ir vienāda punktu summa, augstāku vietu ieņem komanda, kurai ir labāki radītāji savstarpējās spēlēs (vārtu starpība, gūtie vārti).

6.3. Ja šie rādītāji nenoskaidro vietu kārtību, tad to nosaka pēc rādītājiem visās spēlēs (vārtu starpība, gūtie vārti).

6.4. Ja divām vai vairākām komandām ir vienādi visi savstarpējie rādītāji, komandas izpilda piecu pēcspēles sitienu sēriju galīgo vietu noteikšanai (ja rezultāts ir neizšķirts pēc pieciem sitieniem, tad līdz pirmajai kļūdai). Izšķirošais rādītājs ir gūto vārtu skaits.

6.4. Ja komanda neierodas vai kavē spēles sākumu bez attaisnojuša iemesla (komandas pārstāvis nav par to paziņojis pretinieka komandas pārstāvim un tiesnešiem), tai tiek piešķirts zaudējums ar 0:5. Ja komanda atkārtoti neierodas vai kavē spēles sākumu, tā tiek izslēgta no turnīra un visi spēles rezultāti tiek anulēti

**7. Tiesneši.**

7.1. Tiesnešus spēlei nozīmē galvenais tiesnesis.

7.2. Galvenā tiesneša nozīmējums ir galīgs un neapstrīdams.

7.3. Jebkurš spēles tiesnešu lēmums spēles laikā ir galīgs un neapstrīdams.

7.4. Komandām ir tiesības vērsties pie galvenā tiesneša ar pretenzijām un protestiem par spēles gaitu rakstiski 1h laikā pēc spēles. Protestu iesniedz komandas pārstāvis.

7.5. Spēles tiesnesim ir tiesības nepielaist pie spēles un/vai neļaut turpināt piedalīties Turnīrā komandai vai Spēlētājam, ja rodas aizdomas, ka:

7.5.1. spēlētājs ir sagrozījis datus pieteikumā;

7.5.2. spēlētājs uzdodas par citu personu;

7.5.3. spēlētājs vai komanda neievēro Turnīra noteikumus vai Nolikumu;

7.5.4. spēlētājs vai komanda veic negodīgas darbības vai atklājas kādi maldinoši apstākļi;

7.5.5. spēlētājs atrodas alkohola vai apreibinošo vielu ietekmē.

**8. Turnīra disciplīna.**

8.1. Turnīra spēles norisinās “FAIR PLAY” (Godīgās spēles) gaisotnē.

8.2. Spēlētājs tiek brīdināts par pārkāpumiem ar dzelteno kartiņu. Par 2 (diviem) brīdinājumiem vienā spēlē spēlētājs tiek noraidīts no laukuma.

8.3. Noraidījuma gadījumā komanda līdz spēles beigām spēlē mazākumā.

8.4. Galvenais tiesnesis piemēro papildus sankcijas par rupjiem pārkāpumiem un/vai nesportisku uzvedību/rīcību.

**9. Finansiālie noteikumi**

9.1. Izdevumus, kas saistīti ar Turnīra organizāciju sedz Organizators.

**10. Apbalvošana**

10.1. Uzvarētāju komanda tiek apbalvota ar kausu, spēlētāji ar medaļām.

10.2. Labākā Valkas novada komanda tiek apbalvota ar Valkas novada minifutbola ceļojošo kausu.

**11. Medicīna**

11.1. Katrs spēlētājs ir atbildīgs par savu veselības stāvokli un apliecina ar parakstu, ka var piedalīties turnīrā.

11.2. Sacensību dienā būs pieejams mediķis.

**12. Pieteikšanās**

12.1. Pieteikumus sūtīt uz e-pastu: raivis.granics@valka.lv vai telefoniski 26306929 līdz š.g. 27. septembra plkst. 12:00.

 Futbola turnīrs ir viena no Igaunijas - Latvijas programmas projekta "Kopīgi treniņos un sacensībās Latvijā un Igaunijā", Nr. EE-LV00009” (angļu valodā akronīms "Together in sports) aktivitātēm. Projektu ievieš Valkas novada pašvaldība kā vadošais projekta partneris kopīgi ar projekta partneriem Smiltenes novada un Valgas pašvaldībām laikā no 2023.gada 1.augusta līdz 2024.gada 30.novembrim īstenos ".

 Projekta ietvaros jau ir noorganizētas pieredzes apmaiņas vizītes treneriem un jaunajiem sportistiem uz Ventspili, treneriem uz Tartu – Otepi –Pērnavu, florbola turnīrs Valkā, nometne futbolistiem un vieglatlētiem Kaariku, nometne basketbolistiem Alūksnē un sacensības vieglatlētiem Smiltenē un Valkā/Valgā.

Projekta kopējais budžets ir 87500 EUR, tai skaitā ERAF finansējums ir 70000 EUR vai 80%, projekta partneru līdzfinansējums 17500 EUR vai 20%.

**Aicināti visi interesenti 28.septembrī apmeklēt futbola turnīru Valkas stadionā!**

*Šis raksts atspoguļo autora viedokli. Programmas vadošā iestāde nav atbildīga par šīs informācijas izmantošanu.*

Valkas novada minifutbola turnīrs

2024

PIETEIKUMS

………………………………………..

(komanda)

..................................................

(novads/pagasts)

Komandas kreklu krāsa:.........................

|  |  |  |  |  |
| --- | --- | --- | --- | --- |
| N.p.k. | Vārds | Uzvārds | Pilni gadi, dzimšanas gads | Paraksts par veselību un ziņu patiesību |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |

Komandas pārstāvis: